《多景楼》
宋代·裴煜

登临每忆卫公诗，多景唯于此处宜。
海岸千艘浮若芥，邦人万室布如棋。
江山气象回环见，宇宙端倪指点知。
禅老莫辞勤迓候，使君官满有归期。

作者简介：裴煜，字如晦，临川（今属江西）人。仁宗庆历六年（一○四六）进士。嘉祐七年（一○六二），为太常博士、秘阁校理。英宗治平元年（一○六四），知扬州（《北宋经抚年表》卷四），官至翰林学士。今录诗三首。